Vejledning til oplysningsskema

I henhold til lov nr. 353 af 2. juni 1999 har udlændinge mulighed for at modtage støtte, hvis de forlader Danmark for at tage varigt ophold i deres hjemland eller tidligere opholdsland.

Dansk Flygtningehjælp står for rådgivning af personer, som overvejer at vende tilbage til hjemland eller tidligere opholdsland.

Oplysningsskemaet er udgangspunktet for rådgivningen og vil – såfremt det ønskes – blive benyttet til at indhente oplysninger hos myndighederne om opholdsgrundlag i Danmark. Dette er nødvendigt for at kunne give konkret rådgivning om støttemuligheder og betydning af repatriering for opholdsgrundlaget i Danmark.

Dette oplysningsskema er *kun* til brug for Dansk Flygtningehjælp. På baggrund af skemaet indkalder og forbereder vi os til samtale/rådgivning med den person, der overvejer at repatriere. Hvis du har krydset ”ja” til det sidste spørgsmål, kan vi efter samtalen hjælpe dig med kontakt til din kommune eller andre myndigheder.

Det er nyttigt for Dansk Flygtningehjælp at have en kontaktperson i bopælskommunen, idet behandlingen af ansøgning om økonomisk støtte ved tilbagevenden til hjemland eller tidligere opholdsland påhviler bopælskommunen. Hvis du har en sagsbehandler i kommunen, kan du anføre navn og telefonnummer nederst i skemaet.

At skrive under på dette skema har *ingen* bindende betydning for hvorvidt ansøgeren skal repatriere.

Det hurtigste er at udfylde skemaet på vores hjemmeside www.atvendehjem.dk. Du kan også udfylde og underskrive i hånden og sende en mail med skemaet indscannet til Dansk Flygtningehjælp på [atvendehjem@drc.ngo](mailto:atvendehjem@drc.ngo). Skemaet kan også printes ud og sendes som almindelig post til:

Dansk Flygtningehjælp

Borgergade 10, 3. sal

1300 København K

Yderligere spørgsmål kan rettes til Dansk Flygtningehjælp på telefon 33 73 50 00 eller via e-mail til [atvendehjem@drc.ngo](mailto:atvendehjem@drc.ngo).

Vi kontakter dig, når vi har indhentet de nødvendige oplysninger og kan tilbyde dig en rådgivningssamtale.

**Information om databeskyttelse**

Dansk Flygtningehjælp er ansvarlig for behandlingen af de personoplysninger, som vi modtager fra dig i forbindelse med en rådgivning.

**Formålene med og retsgrundlaget for behandlingen af dine personoplysninger**

Dansk Flygtningehjælp indsamler oplysninger om dig for at kunne rådgive dig og yde bistand i forhold til ansøgninger, klager, genoptagelsesanmodninger, eller andet der måtte være relevant for din situation, samt til vurderingen af om vi kan hjælpe dig med dette.

Den retlige ramme for behandlingen af dine personlige oplysninger er Databeskyttelses-forordningen (Europa-Parlamentets og Rådets Forordning (EU) 2016/679 af 27. april 2016) samt Databeskyttelsesloven (Lov nr. 502 af 23. maj 2018. Retsgrundlaget for opbevaring af dine personoplysninger er dit samtykke, jf. artikel 6, stk. 1 (a) i EU’s persondataforordning.

**Kategorier af personoplysninger**

Dansk Flygtningehjælp behandler oplysninger om dine personlige forhold, herunder navn, nationalitet, fødedato, bopælskommune, etc.

**Modtagere eller kategorier af modtagere**

Dine oplysninger vil udelukkende blive delt med de myndigheder, der er involverede i forbindelse med vores bistand til dig i form af eventuelle ansøgninger, klager, genoptagelsesanmodninger, etc.

**Hvorfra stammer dine personoplysninger**

Vi bruger de oplysninger, som du har givet til os. Derudover indhenter vi akter fra alle relevante myndigheder, der har været involverede i din sag hvis du giver os fuldmagt.

**Opbevaring af dine personoplysninger**

Dansk Flygtningehjælp er lovmæssigt forpligtet til at opbevare dine oplysninger.

**Dine rettigheder**

Du har ret til at bede om at få at vide, hvilke oplysninger vi opbevarer om dig. Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk). Hvis du vil gøre brug af dine rettigheder, skal du kontakte Dansk Flygtningehjælp.

**Klage til Datatilsynet**

Du har ret til at klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [www.datatilsynet.dk](http://www.datatilsynet.dk).